קארוי פרייס

קארוי פרייס, (בהונגרית: Preis Károly; וינה, 12 בנובמבר 1870 – בודפשט, 22 במרץ 1950) היה דוקטור לרפואה, רופא עור, אורולוג, וחוקר יהדות יהודי-הונגרי.

ביוגרפיה
קארוי פרייס נולד במשפחה יהודית כבנם של מיקשה פרייס, סוחר עורות ושל ינקה שטיינהרץ. הוא למד בישיבה ובבית המדרש לרבנים בבודפשט וסיים גם תואר ברפואה. הוא התחיל לעסוק במקצוע הרפואה. בתחילת המאה העשרים היה רופא בבית החולים סנט אישטוואן ברובע 9 של בודפשט שנפתח בשנת 1985. לאחר מכן עבד כרופא ראשי ומנהל מחלקה של "המוסד הלאומי לביטוח עובדים", אך פוטר בשנת 1921. מאוחר יותר הפך למומחה המקצועי של "איגוד הסנטוריום של בית חולים העיתונאים". הוא כתב כמה מאמרים בנושא דרמטולוגיה ואורולוגיה בעיתונים הונגריים וזרים.

כמה מיצירותיו ההלכתיות התפרסמו בכתב העת המדעי העברי "הצופה" שיצא לאור בממלכת הונגריה. פרייס הובא למנוחות בבית הקברות היהודי ברחוב קוזמה בבודפשט.

משפחתו 
אשתו הייתה גיזלה שטרן, אותה נשא לאישה ב-1 בספטמבר 1907, בטקס אזרחי בבודפשט ובאותו יום בבית כנסת הגדול של בודפשט ברחוב דוהאני. 

ילדיהם:
 קטלין פרייס (1909–? ). בעלה היה אישטוואן פאל ואלקו (מקודם ויינפלד), שהיה מהנדס מכונות ומתמטיקאי שנרצח במחנה הריכוז ברגן-בלזן.
 זיגפריד גזה פרייס (1910–?) היה רופא.

עבודותיו 
 מסיפילולוגיה (ענף ברפואה שעוסקת באיבחון ובטיפול בעגבת) ודרמטולוגיה במלחמה. בודפשט, 1915.(הדפסה מיוחדת ממגזין "רפואה")
 Trephalehre im Lichte der medissinischen Wissenschaft (מחקר, Monatsschrift für Geschichte und Wissenschaft des Judenthums)
 Die Medicin in der Kabbala - הרפואה בקבלה. (מחקר, Monatsschrift für Geschichte und Wissenschaft des Judenthums)
 הכשרות וחוקי הטוהר של הדת היהודית מנקודת מבט של היגיינה חברתית
 הריפוי של העגבת על בסיס ההישגים המדעיים האחרונים (1910)
 סימני העגבת (בודפשט, 1923)

פרסים והוקרה 
 סמל העיטור הצבאי של הצלב האדום האוסטרי דרגה השנייה. (1916), ככל הנראה על שירותו כרופא במלחמת העולם הראשונה.

לקריאה נוספת 
 קארוי פרייס בבסיס בנתונים של המוזיאון הספרותי פטפי
 לקסיקון יהודי הונגרי. 1929. קארוי פרייס

הערות שוליים 

רופאים יהודים הונגרים
וינה: אישים
בוגרי אוניברסיטת אטווש לוראנד בודפשט
בוגרי בית המדרש לרבנים בבודפשט
רופאי עור יהודים הונגרים
אורולוגים יהודים הונגרים
חוקרי יהדות
ניצולי השואה
אישים הקבורים בבית הקברות היהודי ברחוב קוזמה בבודפשט
הונגרים שנולדו ב-1870
הונגרים שנפטרו ב-1950